Държавен вестник, бр. 10, 2016 г., стр. 7

БРОЙ  10	
Д Ъ Р Ж А В Е Н  В Е С Т Н И К 	
СТР.  7  
2. Въпреки това дивиденти, платени от 
дружество, което е местно лице на едната 
договаряща държава:
а) могат също така да бъдат облагани с 
данък в тази държава и в съответствие със 
законодателството на тази държава, но ако 
бенефициентът на дивидентите е местно лице 
на другата договаряща държава, така начис-
леният данък няма да надвишава:
(i) 5 % от брутната сума на дивидентите 
освен в случаите на буква а), точка (ii); 
(ii) 15 % от брутната сума на дивидентите, 
когато тези дивиденти са платени 
от доходи (включително и печалби), 
придобити пряко или непряко от 
недвижимо имущество по смисъла 
на чл. 6 от инвестиционно образу-
вание, което разпределя ежегодно 
по-голямата част от тези доходи и 
чиито доходи от такова недвижимо 
имущество са освободени от обла-
гане с данък; 
б) независимо от разпоредбите на буква а) 
са освободени от облагане с данък в тази дър-
жава, ако бенефициентът на дивидентите е: 
(i) дружество, което е местно лице 
на другата договаряща държава (с 
изключение на случаите, когато ди-
видентите са платени от инвестици-
онно образувание, както е посочено 
в буква а), точка (ii); или
(ii) пенсионна схема.
Тази алинея не засяга данъчното облагане 
на дружеството по отношение на печалбите, 
от които се изплащат дивидентите.
3. Разпоредбите на ал. 2 не се прилагат 
в случай на дивидент, който представлява 
скрито разпределение на печалбата съгласно 
действащите закони в България. 
4. Терминът „дивиденти“, употребен в този 
член, означава доходи от акции или други 
права, даващи право на участие в печалбите, 
с изключение на вземания за дълг, както и 
всичко друго, което се третира като доход 
от акции съгласно данъчните закони на дър-
жавата, на която дружеството, извършващо 
разпределението, е местно лице. 
5. Разпоредбите на ал. 1 и 2 не се прилагат, 
ако бенефициентът на дивидентите, който е 
местно лице на едната договаряща държава, 
извършва стопанска дейност в другата до-
говаряща държава, на която е местно лице 
дружеството, изплащащо дивидентите, чрез 
място на стопанска дейност, разположено там, 
и участието, във връзка с което се изплащат 
дивидентите, е действително свързано с това 
място на стопанска дейност. В този случай 
се прилагат разпоредбите на чл. 7.
6. Когато дружество, местно лице на една-
та договаряща държава, получава печалби 
или доходи от другата договаряща държа-
ва, тази друга държава не може да налага 
никакъв данък върху дивидентите, платени 
от дружеството, освен доколкото тези ди-
виденти са платени на местно лице на тази 
друга държава или доколкото участието, във 
връзка с което са платени дивидентите, е 
действително свързано с място на стопанска 
дейност, намиращо се в тази друга държава, 
нито да облага неразпределените печалби на 
дружеството с данък върху неразпределените 
печалби, дори ако изплатените дивиденти 
или неразпределените печалби се състоят 
изцяло или частично от печалби или доходи, 
възникващи в тази друга държава. 
7. Не се предоставя облекчение съгласно 
този член, ако основната цел или една от ос-
новните цели на всяко лице, заинтересовано 
от издаването или прехвърлянето на акциите 
или други права, по отношение на които се 
изплащат дивидентите, е облагодетелстване 
от този член посредством такова издаване 
или прехвърляне. 
Член 11
Лихви
1. Лихвите, произхождащи от едната до-
говаряща държава и платени на местно лице 
на другата договаряща държава, могат да се 
облагат с данък в тази друга държава.
2. Въпреки това тези лихви могат да се 
облагат с данък и в договарящата държава, 
в която възникват, и съобразно законодател-
ството на тази държава, но когато бенефици-
ентът на лихвите е местно лице на другата 
договаряща държава, така наложеният данък 
няма да надвишава 5 процента от брутната 
сума на лихвите.
3. Независимо от разпоредбите на ал. 2 
лихвите, произхождащи от едната договаря-
ща държава и притежавани от местно лице 
на другата договаряща държава, се облагат с 
данък само в тази друга държава, доколкото 
тези лихви са платени:
а) по отношение на дълг, възникващ в 
резултат на продажба на кредит на всяко 
оборудване, стоки или услуги;
б) по всеки заем от какъвто и да е вид, 
предоставен от финансова институция;
в) на пенсионна схема; 
г) на правителството на тази друга държа-
ва, на нейно политическо подразделение или 
орган на местната власт или на Централната 
банка на тази друга държава, или 
д) между дружества, когато едното друже-
ство притежава пряко най-малко 10 процента 
от капитала на другото дружество за най-мал-
ко една година преди плащането на лихвите 
или когато и двете дружества са притежавани 
от трето дружество, което притежава пряко 
най-малко 10 процента от капитала на двете 
горепосочени дружества за най-малко една 
година преди плащането на лихвите.